**Tokod Nagyközség Önkormányzata Képviselő-testületének**

**…/2025. (…….) számú önkormányzati rendelete**

**az Önkormányzat 2025. évi költségvetéséről**

**Hatályos:……………………………………**

[1] Tokod Nagyközség Önkormányzatának Képviselő-testülete a jogszabályban meghatározott kötelező, valamint az ezek ellátását nem veszélyeztető önként vállalt feladatai teljesítéséhez szükséges források, kiadások és létszámok meghatározása érdekében figyelembe veszi a hatályos jogszabályokat, korábbi döntéseit, elnyert pályázatait és megkötött szerződéseit. Ennek alapján, az önkormányzati költségvetés egyensúlyának biztosítása céljából kinyilvánítja, hogy a Magyarország helyi önkormányzatairól szóló 2011. évi CLXXXIX. törvény 111. § (2) bekezdése szerint gazdálkodásának alapja az éves költségvetése, amelyből kötelező és önként vállalt feladatait finanszírozza.

[2] Tokod Nagyközség Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, Magyarország helyi önkormányzatairól szóló 2011. évi CLXXXIX. törvény 120. § (1) bekezdés a) pontjában biztosított véleményezési jogkörében eljáró Pénzügyi és Közjóléti Bizottság véleményének kikérésével a következőket rendeli el:

**1. §** A Képviselő-testület az önkormányzat – beleértve a költségvetési szerveit -2025. évi költségvetésének:

*a* *)* bevételi főösszegét 1.691.174 eFt-ban

ebből: működési célú 702.711 eFt-ban

felhalmozási célú 638.326 eFt-ban

finanszírozási célú 350.137 eFt-ban

*b)* kiadási főösszegét 1.691.174 eFt-ban

ebből: működési célú 923.896 eFt-ban

felhalmozási célú 751.265 eFt-ban

finanszírozási célú 16.013 eFt-ban

állapítja meg.

**2. §** Az önkormányzat közgazdasági mérleget az *1. melléklet* szemlélteti.

**3. §** Az önkormányzat bevételeit és kiadásait összevontan működési és felhalmozási bontásban a *2. melléklet* részletezi.

**4. §** Az önkormányzat és az általa irányított költségvetési szervek 2025 évi bevételeit forrásonként a *3. melléklet* mutatja.

**5. §** A költségvetési kiadások részletezését a *4. melléklet* tartalmazza.

**6. §** Az önkormányzat, a polgármesteri hivatal és a Mesevár Óvoda 2025. évi költségvetési tervét kormányzati funkciók és kiemelt előirányzatok szerinti bontásban az *5., 6. és 7. melléklet* szemlélteti.

**7. §** Az önkormányzat, a polgármesteri hivatal és a Mesevár Óvoda beruházási és felújítási kiadásait a 8*.* valamint a *9. melléklet* tartalmazza.

**8. §** Az önkormányzat által folyósított 2025. évi ellátások pénzbeli és természetbeni juttatásainak részletezését a *10. melléklet* mutatja.

**9. §** Az önkormányzat által adott és kapott visszatérítendő és vissza nem térítendő támogatásokat a *11.,* valamint *a 12. mellélet* szemlélteti.

**10. §** Az önkormányzati költségvetési szervek engedélyezett létszámát a *13. melléklet* részletezi.

**11. §** Az önkormányzat adósságot keletkeztető ügyleteit és hiteleit cél szerinti bontásban a *14.,* valamint a *16. melléklet* mutatja.

**12. §** A maradvány igénybevételét működési és felhalmozási cél szerinti tagolásban a *15. melléklet* részletezi.

**13. §** Az önkormányzat feladatainak állami támogatásait a 17. melléklet szemlélteti.

**14. §** Az önkormányzat támogatással megvalósuló projektjeit a *18. melléklet* szemlélteti.

**15. §** Az önkormányzat tartalékait a *19. melléklet* mutatja

**16. §** Az önkormányzat által adott közvetett támogatásokat a *20. melléklet* tartalmazza.

**17. §** Az önkormányzat előirányzat felhasználási ütemtervét a *21. melléklet* részletezi.

**18. §** Az önkormányzat költségvetési évet követő 3 év tervszámainak mérlegét a 22. melléklet mutatja.

**19. §** Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

**20. §** Az évközben engedélyezett pótelőirányzatok felosztásáról, ha az érdemi döntést igényel, a Képviselő-testület dönt a polgármester előterjesztésében.

**21. §** A költségvetés végrehajtásával kapcsolatos hatáskörök, a finanszírozási bevételekkel és kiadásokkal kapcsolatos hatáskörök, az előirányzatok módosítása, illetve a forrásfelhasználás a Beszerzési szabályzatban meghatározott értékhatárig a polgármestert, ezt meghaladóan a Képviselő-testületet illetik meg.

**22. §** E rendelet rendelkezéseit 2025. január 1. napjától kell alkalmazni.

**23. §** Ez a rendelet a kihirdetését követő napon lép hatályba.

Bánhidi László Robotka Julianna

polgármester jegyző

--------------------------------------------------------------------------------------------------------------------------

A rendeletet kihirdettem.

Tokod, 2025.

Robotka Julianna

jegyző

Általános indoklás

A rendelet célja Tokod Nagyközség Önkormányzata és az Önkormányzat költségvetési intézményei 2025. évi költségvetése végrehajtásával kapcsolatos helyi szabályok és előírások rögzítése a vonatkozó törvényi előírásoknak megfelelően.

Az előírásokkal összhangban rögzítésre kerül a 2025. évi költségvetés bevételi és kiadási előirányzatának főösszege, annak egyenlege és a költségvetési hiány belső (megelőző évek maradványa) forrásból történő finanszírozásának módja.

Részletes indoklás

1. §-hoz

Az Önkormányzat 2025. évi költségvetésének bevételi, kiadási főösszegeit mutatja be.

2-18. §-hoz

Az Önkormányzat 2025. évi költségvetésének bevételi, kiadási főösszegeit mutatja be.

19-21. §-hoz

A költségvetés végrehajtásának szabályait tartalmazza.

22. §-hoz

A rendelet alkalmazásának kezdő időpontjáról rendelkezik.

23. §-hoz

A rendelet hatálybalépéséről rendelkezik.

Tokod, 2025. 02. 18.

Robotka Julianna

jegyző